Janek Õiglane

**Janek Õiglane** (s. 25. huhtikuuta 1994 Rakvere) on virolainen kymmenottelija, joka on edustanut Viroa viisi kertaa MM-kisoissa ja kaksi kertaa EM-kisoissa 2010-luvun puolivälistä lähtien. Paras saavutus on EM-pronssi ja neljäs sija MM-kisoissa.

## Nuorten sarjoissa Viron edustajana

Janek Õiglane osallistui ensimmäisen kerran yleisurheilun kansallisiin kilpailuihin vuonna 2010 lajeinaan pituushyppy ja keihäänheitto. Seuraavana vuonna hän kilpaili keihäänheitossa alle 18-vuotiaiden MM-kisoissa Lillessä. Hän saavutti keihäässä tuloksen 64,70&nbsp;m, jolla hän sijoittui kisassa 11:nneksi. Vuonna 2012 hän kilpaili ensimmäistä kertaa kymmenenottelussa kansallisissa mestaruuskilpailuissa ja tuli Viron U20-mestariksi. Vuonna 2013 hän kilpaili kymmenenottelussa Yleisurheilun alle 20-vuotiaiden EM-kisoissa Rietissä, jossa hän sijoittui neljänneksi pistein 7&nbsp;604. Kaksi vuotta myöhemmin hän kilpaili alle 23-vuotiaiden EM-kisoissa Tallinnassa. Kahden kilpailupäivän jälkeen hän voitti pronssia henkilökohtaisella ennätyksellään 7&nbsp;945 pistettä. 

## Kansainvälisellä huipulla

### Virolaisessa valmennuksessa

Õiglane pääsi vuoden 2015 Pekingin MM-kisoihin, joissa hän saavutti 7&nbsp;581 pistettä  ollen sijalla 19. Kesän 2016 Amsterdamin EM-kisoissa Õiglane sijoittui 12:nneksi.

Vuoden 2017 Lontoon MM-kisoissa Janek Õiglane teki sen hetkisen uransa parhaan suorituksen parantaen ennätystään noin 200 pistettä lukemiin 8 371 pistettä, jolla hän sijoittui neljänneksi. Vuoden 2017 lopussa hän aloitti harjoittelun entisen virolaisen kymmenottelutaustaisen valmentajan Andrei Nazarovin johdolla. Vuodesta 2018 tuli välivuosi loukkaantumisen vuoksi. Keväällä 2019 hän kilpaili EM-sisähallikisoissa Glasgow’ssa, mutta siellä hän loukkaantui kilpailun aikana seiväshypyssä ja joutui keskeyttämään kilpailun. Vuoden 2019 Dohan lokakuun MM-kisoihin pääsy tuotti vaikeuksia, mutta kansallisen mestaruuden voitto tuotti kisamatkan. Kisan kahden päivän aikana hän teki lajikohtaisia ennätyksiään kolmessa lajissa sijoittuen kuudenneksi pistein 8&nbsp;297 pisteellä.

### Amerikkalaisessa valmennuksessa

Vuodesta 2021 lähtien Janek Õiglane siirtyi Yhdysvaltoihin Petros Kyprianoun valmennukseen Georgiaan. Vuodesta 2021 tuli osittain välivuosi Õiglanelle, sillä hän ei loukkaantumisen vuoksi pystynyt osallistumaan olympiavuoden kisoihin. Kyprianoun siirryttyä Georgiasta Illinoihin Õiglane sai uudeksi valmentajakseen Georgiassa James Thomasin. Samalla Õiglane toimii apuvalmentaja saaden valmentajatuen ja harjoittelumahdollisuuden Georgian yliopistossa Athens'ssa. Huhtikuun 2022 alussa Õiglane teki uuden parhaan tuloksensa kymmenenottelussa 8&nbsp;405:llä pisteellä Knoxvillessä. Heinäkuussa 2022 Eugenen MM-kilpailuissa hän keskeytti kisan, mutta kuukautta myöhemmin hän saavutti pronssia kymmenenottelussa Münchenin EM-kisoissa tuloksella 8&nbsp;346 pistettä. Vuonna 2023 Õiglane sijoittui kuudenneksi Budapestin MM-kisoissa uudella parhaalla tuloksella1n 8 524 pistettä. Hän teki ottelussa kaksi lajikohtaista ennätystään eli pituudessa ja 1&nbsp;500 metrillä.

Kaudella 2024 Janek Õiglanella oli mahdollisuus osallistua ensimmäisiin olympialaisiinsa Pariisissa ja sitä ennen EM-kisoihin Roomassa. EM-kilpailut päättyivät keskeytykseen neljännen lajin, korkeushypyn jälkeen. Olympialaisissa hän sijoittui viidenneksi ennätyspisteillään 8572. Tokion MM-kilpailuissa 2025 hän keskeytti kolmen lajin jälkeen.

## Omat ennätykset
Lähde: World Athletics

*60 m 7,07 (2019)
*100 m 10,89 (2022) 
*400 m 48,02 (2024) 
*1 000 m 2.44,37 (2016) 
*1 500 m 4.23,43 (2023)
*110 m aidat 14,33 (2022) 
*korkeushyppy 2,05 (2017)
*seiväshyppy 5,30 (2024) 
*pituushyppy 7,47 (2023) 
*kuulantyöntö 15,50 (2019) 
*kiekonheitto 45,94 (2021) 
*keihäänheitto 72,46 (2019) 
*kymmenenottelu 8&nbsp;572 (2024)

## Perhetaustasta

Janek Õiglanen vanhemmat Jaan ja Terje os. Urmet ovat myöskin olleet aktiiviurheilijoista. Heistä isä-Jaan saavutti hopeaa vuoden 1990 Viron mestaruuskilpailuissa 1&nbsp;500 metrillä. Veli Jan on ollut 4&nbsp;&nbsp;1&nbsp;500 metrin viestissä mitaleilla olleessa joukkueessa.

## Saavutukset

**Kymmenottelussa:**
* EM-pronssia 2022
* U23 EM-pronssia 2015
* MM-kisasijoitukset:
**2015 Peking: 7 531 (19.)
**2017 Lontoo: 8 371 (4.)
**2019 Doha: 8297 (6.)
**2022 Eugene: kesk.
**2023 Budapest: 8 524 (6.)

**Muissa lajeissa:**
* Viron mestari seiväshypyssä 2017 ja kymmenenottelussa 2019

**Muut tunnustukset:**
* Viron vuoden miesurheilija 2022.

## Lähteet

* 

### Viitteet